JayJayThrowThrow/commonwealth-wiki-mix huggingface dataset:
டிசம்பர் 2006

செய்தித் தொகுப்பு

* டிசம்பர் 30: முன்னாள் ஈராக்கிய அதிபர் சதாம் உசேன் பல்வேறு மனித உரிமை மீறல் வழக்குகளில் குற்றவாளியாகக் காணப்பட்டுத் தூக்கிலிடப்பட்டார்.

* டிசம்பர் 28: எதியோப்பிய மற்றும் சோமாலிய அரசுத் துருப்புக்களும் சோமாலியா தலைநகர் மொகடிசுவைக் கைப்பற்றியதை அடுத்து இஸ்லாமிய போராட்ட அமைப்பின் போராளிகள் தலைநகரைக் கைவிட்டு வெளியேறினர்.

* டிசம்பர் 21: ஈழத்தின் மறுமலர்ச்சி எழுத்தாளர் வரதர் தனது 83ஆவது வயதில் யாழ்ப்பாணத்தில் காலமானார்.

* டிசம்பர் 14: தமிழீழ விடுதலைப் புலிகளின் அரசியல் ஆலோசகரும் தத்துவ ஆசிரியருமான அன்ரன் பாலசிங்கம் தனது 68 ஆவது வயதில் லண்டனில் காலமானார். இவர் அண்மைக் காலத்தில் புற்று நோய்க்கும், 90களிலிருந்து நீரழிவு நோய்க்கும் உட்பட்டிருந்தார்.

* டிசம்பர் 9: ஈழத்துக் கவிஞர் சு. வில்வரத்தினம் தனது 56ஆவது வயதில் கொழும்பில் காலமானார்.

* டிசம்பர் 1: விக்கி செய்திகள் ஆரம்பம்.

* டிசம்பர் 1: உலக எய்ட்ஸ் நாள்.

* டிசம்பர் 1: 15ஆவது ஆசிய விளையாட்டுக்கள் தோஹாவில் தொடக்கம்.

பகுப்பு:2006 செய்திகள்
திக்குவல்லை கமால்

திக்குவல்லை கமால். (பிறப்பு: மார்ச் 3, 1950) என்ற முகம்மது ஜெலால்தீன் முகம்மது கமால், ஈழத்து தமிழ்க் கலை இலக்கியத் துறையில் பங்காற்றி வரும் தென்னிலங்கை முஸ்லிம் படைப்பாளிகள் வரிசையில் கவனத்திற்குரிய ஒரு படைப்பாளி ஆவார். இலங்கையின் தெற்கு மாகாணத்தில், மாத்தறை மாவட்டத்தில் அமைந்துள்ள திக்குவல்லை எனும் ஊரில் பிறந்த கமால், அக்கிராமத்து மக்களின் பேச்சு வழக்கினை கொண்ட படைப்புக்களை ஈழத்து படைப்பிலகிற்கு வழங்கியவர்களில் முன்னோடிகளில் ஒருவராவார்.

தர்கா நகர் சாகிரா மகா வித்தியாலயம் வெளியிட்ட தட்டெழுத்து கவிதை ஏடான "சுவை" மூலம் இலக்கிய உலகுக்கு அறிமுகமானார் கமால். பல சிறுகதைகள், புதினங்கள், புதுக்கவிதைகள், வானொலி நாடகங்கள் எனப் பல்வேறு வடிவங்களில் தனது இலக்கிய பங்களிப்பை ஆற்றி இருக்கிறார்.

சிரித்திரன், இன்ஸான், வீரகேசரி, தினபதி, ராதா, தினகரன், மல்லிகை, ஞானம் போன்ற பல்வேறு பத்திரிகைகளிலும், சஞ்சிகைகளிலும் வெளி வந்திருக்கும் இவரது படைப்புக்கள், சிங்கள மொழியிலும் மொழிபெயர்க்கப்பட்டுள்ளன. இவரது ""எலிக்கூடு"" எனும் புதுக்கவிதைத் தொகுப்பு ஈழத்தில் வெளிவந்த புதுக்கவிதைத் தொகுப்புகளில் ஆரம்ப தொகுப்புகளில் ஓன்றாக திகழ்கிறது.

திக்குவல்லை எழுத்தாளர் சங்கம், இலங்கை முற்போக்கு எழுத்தாளர் சங்கம், மல்லிகைப்பந்தல் போன்ற கலை இலக்கிய அமைப்புகளுடன் தொடர்பு கொண்ட கமால், ஓரு பயிற்றுவிக்கப்பட்ட அறிவியல் துறை ஆசிரியராவார்.
வெளிவந்த நூல்கள்

* எலிக்கூடு (புதுக்கவிதை, 1973)
* கோடையும் வரம்புகளை உடைக்கும் (சிறுகதைகள், 1984)
* குருட்டு வெளிச்சம் (சிறுகதைகள், 1993)
* ஒளி பரவுகிறது (நாவல், இலங்கை சாகித்திய மண்டல பரிசு 1995)
* விடுதலை (சிறுகதைகள், 1996)
* விடை பிழைத்த கணக்கு (சிறுகதைகள், 1996)
* புதியபாதை (சிறுகதைகள், 1997)
* நச்சு மரமும் நறுமலர்களும் (நாவல், 1998)
* வரண்டு போன மேகங்கள் (சிறுகதைகள், 1999)
* பாதை தெரியாத பயணம் (நாவல், 2000)
* புகையில் கருகிய பூ (வானொலி நாடகங்கள், 2001)
* பிறந்த நாள் (சிறுவர் இலக்கியம், 2003)
* மல்லிகை ஜீவா மனப்பதிவுகள் (கட்டுரை, 2004)
* நிராசை (வானொலி நாடகங்கள், 2005)
* உதயபுரம் (சிறுவர் இலக்கியம், இலங்கை சாகித்திய மண்டல பரிசு, 2005)
* உதயக் கதிர்கள் (நாவல், 2006)
* முட்டைக் கோப்பி (சிறுகதைத் தொகுப்பு, 2010
மொழிபெயர்ப்புகள்

* குருதட்சணை (சிங்கள மூலம்: தெனகம ஸ்ரீவர்தன)
* தொடரும் உறவுகள் (சிங்கள மூலம்: சிட்னி மார்க்கஸ் டயஸ்)
* வெற்றியின் பங்காளிகள் (சிங்கள மூலம்: விமலதாஸ முதலிகே)
* வெற்றி மழை (புதினம், சிங்கள மூலம்: குணரத்தின ஏக்கநாயக)
* கங்கைக் கரைக் காடு (புதினம், சிங்கள மூலம்: சோமவீர சேனாநாயக்க)
விருதுகள் பட்டங்கள்

*'ஒளி பரவுகிறது' புதினத்திற்காகவும், 'உதயபுரம்' என்ற சிறுவர் இலக்கியத்திற்காகவும் தேசிய சாகித்திய விருதுகளை முறையே 1995 இலும் 2005 இலும் பெற்றுள்ளார்.
*முஸ்லிம் கலாசார அலுவல்கள் அமைச்சு இவருக்கு ""இலக்கிய வித்தகர்"" எனும் பட்டம் அளித்துள்ளது.
* இலங்கை கலாசார அலுவல்கள் அமைச்சு "கலாபூஷணம்" பட்டம் வழங்கியுள்ளது.
* 'முட்டைக் கோப்பி' என்ற சிறுகதைத்தொகுதிக்காக யாழ் இலக்கியவட்டம் - இலங்கை இலக்கியப் பேரவையின் 2010ம் ஆண்டிற்கான விருதைப் பெற்றிருக்கிறார்.
இவரை பற்றிய ஆய்வு

*பேராதனை பல்கலைக்கழகத்தில் 2004-2005 ஆண்டிற்கான தமிழ்ச் சிறப்பு பட்ட ஆய்வுக்காக செல்வி எஸ். றிம்ஸா "திக்குவல்லை கமாலின் சிறுகதைகள்" எனும் தலைப்பில் ஆய்வு செய்துள்ளார்.
மேற்கோள்கள்
வெளி இணைப்புகள்

*திக்குவல்லை கமாலின் வலைப்பதிவு

பகுப்பு:1950 பிறப்புகள்
பகுப்பு:இலங்கை முஸ்லிம் எழுத்தாளர்கள்
பகுப்பு:சிங்களம்-தமிழ் மொழிபெயர்ப்பாளர்கள்
கன இராகங்கள்

கன இராகங்கள் எனப்படுபவை கருநாடக இசையில் தானம் (கனம்) அல்லது மத்யம காலம் பாடுவதால் அல்லது வாசிப்பதால் எளிதாக வெளிப்படும் இராகங்கள் ஆகும். கனராகங்கள் இரு வகைப்படும். அவை:

* கனபஞ்சக இராகங்கள்
* திவிதிய கனபஞ்சக இராகங்கள்
கனபஞ்சக இராகங்கள்

தானத்தினால் பிரகாசிக்கும் இராகங்கள் கனபஞ்சக இராகங்கள் எனப்படும். அவையாவன :
# நாட்டை
# கௌளை
# ஆரபி
# வராளி
# ஸ்ரீராகம்/சிறீராகம்
இவ்வைந்து இராகங்களிலும் நுட்ப சுருதிகள், கமகங்கள், அல்பத்துவ துர்லப ஸ்வரப் பிரயோகங்கள் முதலியன காணப்படும். இவ்வைந்து கனராகங்களில் தியாகராஜ சுவாமிகள் பஞ்சரத்ன கீர்த்தனைகளை இயற்றியுள்ளார்.
திவிதிய கனபஞ்சக இராகங்கள்

கனபஞ்சக இராகங்களுக்கு அடுத்தபடியாக முக்கியத்துவம் பெறும் ஐந்து இராகங்கள் திவிதிய கனபஞ்சக இராகங்கள் எனப்படும். அவை:
# கேதாரகௌளை
# ரீதிகௌளை
# நாராயணகௌளை
# சாரங்கநாட
# பௌளி

பகுப்பு: கருநாடக இசை
பகுப்பு:இராகங்கள்
கந்த சஷ்டி

கந்த சஷ்டி என்பது முருகக் கடவுள் சூரனை அழித்த பெருமையை சைவ சமயத்தவர்கள் கொண்டாடும் ஒரு விழாவாகும். சஷ்டி என்றால் ஆறு ஆகும். .மாதந்தோறும் சஷ்டி திதி வந்தாலும், முருகனுக்குரிய விரத நாட்கள் வந்தாலும், ஐப்பசி மாதம் சுக்கிலபட்ச (வளர்பிறையில்) பிரதமை முதல் சஷ்டி ஈறாக உள்ள ஆறு நாட்களும் கந்த சஷ்டி (மகா கந்த சஷ்டி) காலமாகும். இந்த ஆறு நாளையும் சைவர்கள் விரத நாட்களாக கருதுகின்றனர்.
முருகன் சூரனை அழித்தல்

ஆறு நாட்கள் நடைபெற்ற சூர சம்காரத்தின் முடிவில் முருகன் மா மரமாக நின்ற சூரபத்மனை தன் சக்தியாகிய வேலினால் பிளந்தார். பிளவுபட்ட மாமரம்சேவலும் மயிலுமாக மாறவும், சேவலை கொடியாகவும் மயிலை வாகனமாகவும் முருகன் ஏற்றுக்கொண்டார். இது கந்தபுராணத்தில் சொல்லப்பட்ட ஒரு நிகழ்ச்சியாகும்.

கந்தபுராணத்தில் வரும் சூரபத்மன், சிங்கமுகன், தாரகாசுரன் ஆகியோர் முறையே சைவ சித்தாந்தத்தில் பேசப்படும் ஆணவம், கன்மம், மாயை என்னும் மும்மலங்களைக் குறிப்பதாகக் கருதப்படுகின்றது. ஆன்மாவைத் துன்புறுத்தும் மலங்களின் கெடுபிடியில் இருந்து ஆன்மாவுக்கு விடுதலை அளிப்பதோடு ஆணவமலத்தின் பலத்தைக் குறைத்து அதனைத் தன் காலடியில் இறைவன் வைத்திருப்பதை உணர்த்துவதே சூர சம்காரமாகும்.
கந்த சஷ்டி விரதம்

இந்த ஆறு நாட்களும் சைவர்கள் விரதமிருந்து அதிகாலையில் எழுந்து நீராடி பூரண கும்பம் வைத்து விளக்கேற்றி பூசை வழிபாடு செய்வர். பகற்பொழுதில் உணவருந்தாமல், இரவில் பால், பழம் மட்டும் அருந்தி ஏழாம் நாள் பாரணை அருந்தி விரதத்தை நிறைவேற்றுவர்.
இவற்றையும் பார்க்க

* கந்த சஷ்டி கவசம்
* சைவ விழாக்களின் பட்டியல்
* மகா சிவராத்திரி
* மீனாட்சி சுந்தரேஸ்வரர் திருக்கல்யாணம்
* பிரதோசம்

* வைகாசி விசாகம்
* தைப்பூசம்
* சித்திரா பௌர்ணமி
* கார்த்திகை விளக்கீடு
* ஆவணி மூலம்
வெளியிணைப்புகள்

* http://temple.dinamalar.com/New.php?id=967
ஆதாரங்கள்


கந்த சஷ்டி அபிஷேகம் → https://www.youtube.com/watch?v=sQzRW7HjEf4

சுப்ரமணிய சுவாமி சமேத வள்ளி தெய்வானை அபிஷேகம் → https://www.youtube.com/watch?v=Wrg1cESbM2I
வெளி இணைப்புகள்

பகுப்பு:கந்த விரதங்கள்
பகுப்பு:சைவ சமய விழாக்கள்
பகுப்பு:இந்து சமய விழாக்கள்
வரலட்சுமி நோன்பு

வரலட்சுமி நோன்பு (தமிழில்:வரலட்சுமி விரதம் அல்லது மகாலட்சுமி விரதம்) என்பது பதினாறு வகைச் செல்வத்துக்கும் அதிபதியான லட்சுமியின் அருள் வேண்டி, இந்துக்கள் நோன்பு இருத்தலாகும். ஆடி மாதம் வளர்பிறையில் முழுநிலவு வருவதற்கு முந்தைய வெள்ளிக்கிழமையில், சுமங்கலிப் பெண்கள் தங்கள் கணவன் நலத்தோடும், ஆரோக்கியத்தோடும், செல்வத்தோடு இருக்கவும், தாலி பாக்கியம் நிலைக்கவும், இல்லத்தில் செல்வம் கொழிக்கவும் இந்த நோன்பை சுமங்கலிப் பெண்கள் கடைபிடிக்கின்றனர்.

இந்நாளில், வீட்டைச் சுத்தம் செய்து, விளக்கேற்றி, வாசனைப் புகையினால் இல்லத்தை நிறைத்து, கலசம் ஒன்றில் லட்சுமியை வைத்து வணங்கித் தொடங்குவர். கலசத்தினுள், பச்சரிசி, எலுமிச்சை, பொற்காசு போன்றவற்றை இட்டு, கலசத்தைப் பட்டாடையால் அலங்கரித்து, தங்கம், வெள்ளி அல்லது பஞ்ச உலோகங்களினால் ஆன இலட்சுமியின் உருவச்சிலையை அல்லது படத்தை, கலசத்திலுள்ள தேங்காயில் வைப்பர். மஞ்சள் சரட்டை, குங்குமத்தில் வைத்துக் கலசத்தில் அணிவித்து, வரலட்சுமியைக் கிழக்குப் பக்கமாக வைத்து வணங்குவர்.

தீப ஆராதனை செய்து, இனிப்பான பலகாரங்களைப் படைப்பர். பின்னர், கலசத்தில் வைத்த மஞ்சள் சரட்டை, விரதமிருந்தவர் கையில் கட்டுவர். பின்னர், படைக்கப்பட்ட பொருட்களுடன், தாம்பூலம், மஞ்சள், புடவை போன்றவற்றை, சுமங்கலிகளுக்குத் தானமாகக் கொடுத்து ஆசி பெற்று, காலை முதல் உண்ணாநோன்பிருந்ததை முறித்து, தாமும் உண்டு விரதத்தை நிறைவேற்றுவர்.

அன்று முழுவதும் அஷ்டலட்சுமி தோத்திரம், லலிதா சகஸ்ரநாமம் பாராயணம் செய்வர். மாலை வேளைகளில் உற்றார், சுற்றார் வீடுகளுக்குச் சென்று, ஒருவருக்கொருவர் தாம்பூலம் பரிமாறிக் கொள்வர்.
வெளியிணைப்புகள்

*நக்கீரன் தளம்-புராண கதை
*விரதம் கொண்டாடப்படும் விதம்
*வரலட்சுமி விரதம் : மேற்கொள்ள வேண்டிய முறை / சுலோகங்களுடன்...


பகுப்பு:இந்து சமய விழாக்கள்
சாவேரி

சாவேரி இராகம் கருநாடக இசையில் பயன்படும் இராகங்களில் ஒன்றாகும். இது 15வது மேளகர்த்தா இராகமாகிய, "அக்னி" என்றழைக்கப்படும் 3வது சக்கரத்தின் 3 வது மேளமாகிய மாயாமாளவகௌளையின் ஜன்னிய இராகம் ஆகும். எப்போதும் பாடக் கூடிய இவ்விராகம் ஔடவ- சம்பூர்ண இராகம் ஆகும். பழைமையான இவ்விராகம் கருணைச் சுவையை வெளிப்படுத்தும்.
இலக்கணம்

thumb|right|250px|சாவேரி ஆரோகணச் சுரங்கள் C யிலிருந்து தொடக்கம்
thumb|right|250px|சாவேரி அவரோகணச் சுரங்கள் C யிலிருந்து தொடக்கம்


* இந்த இராகத்தில் ஷட்ஜம், சுத்த ரிஷபம் (ரி1), அந்தர காந்தாரம் (க3), சுத்த மத்திமம்(ம1), பஞ்சமம், சுத்த தைவதம் (த1), காகலி நிஷாதம் (நி3) ஆகிய சுரங்கள் வருகின்றன.

* ஆரோகணத்தில் க, நி வர்ஜம். இது உபாங்க இராகம் ஆகும்.
இதர அம்சங்கள்

* பல்லவி சேஷய்யர் இந்த இராகத்தை எட்டு மணித்தியால நேரம் பாடியதாக சொல்லப்படுகின்றது

* பஞ்சம வர்ஜ சுரக்கோர்வைகளும், தாட்டு சுரக்கோர்வைகளும் இவ்விராகத்திற்கு அழகைக் கொடுக்கின்றன.

* இவ்விராகத்தின் ஆரோகண, அவரோகண முறையை 22வது மேளத்தில் கையாண்டால் சாலகபைரவியும், 28வது மேளத்தில் கையாண்டால் யதுகுலகாம்போதியும், 29வது மேளத்தில் கையாண்டால் ஆரபியும் கிடைப்பதைக் காணலாம்.
உருப்படிகள்

# வர்ணம்: "ஸரஸூட" - ஆதி - கொத்தவாசல் வெங்கடராமய்யர்
# கிருதி : "ஸ்ரீராஜகோபால" - ஆதி - முத்துசுவாமி தீட்சிதர்
# கிருதி : "சம்கரி சம்குரு" - ரூபகம் - சியாமா சாஸ்திரிகள்
# கிருதி : "முருகா முருகா" - மிஸ்ரசாபு - பெரியசாமி தூரன்
# கிருதி : "தரிதாபுலேக" - ஆதி - தியாகராஜர்.
# கிருதி : "ராமபாண" - ஆதி - தியாகராஜர்
# கிருதி : "துளசிஜகத்ஜனனி " - ரூபகம் - தியாகராஜர்
# கிருதி : "எந்த நேர்ச்சின" - ஆதி - பட்டணம் சுப்பிரமணிய ஐயர்
# கிருதி : "ஸ்ரீகாமகோடி பீட ஸ்திதே" - ஆதி - மைசூர் சதாசிவராயர்
# கிருதி : "நானே முழுதும்" - ரூபகம் - முத்துத் தாண்டவர்
# கிருதி : "வர்மமா என்மீதில்" - ரூபகம் - ஆனை-ஐயா
# பதம் : "ஏமா தெலியது" - திரிபுடை - சேத்ரக்ஞர்
இவற்றையும் பார்க்கவும்

* ஜன்னிய இராகங்களின் பட்டியல் - அகரவரிசைப் பகுப்பு
மேற்கோள்கள்


பகுப்பு:மாயாமாளவகௌளையின் ஜன்னிய இராகங்கள்
மலஹரி

மலஹரி இராகம் கருநாடக இசையில் பயன்படும் இராகங்களில் ஒன்றாகும். இது 15வது மேளகர்த்தா இராகமாகிய, "அக்னி" என்றழைக்கப்படும் 3வது சக்கரத்தின் 3 வது மேளமாகிய மாயாமாளவகௌளையின் ஜன்னிய இராகம் ஆகும். விடியற்காலையில் பாடக் கூடிய இவ்விராகம் ஔடவ-ஷாடவ இராகம் ஆகும். இவ்விராகம் கருணைச் சுவையை வெளிப்படுத்தும்.
இதர அம்சங்கள்

thumb|right|250px|மலஹரி ஆரோகணச் சுரங்கள், C யிலிருந்து தொடக்கம்
thumb|right|250px|மலஹரி அவரோகணச் சுரங்கள், C யிலிருந்து தொடக்கம்


* இந்த இராகத்தில் ஷட்ஜம், சுத்த ரிஷபம் (ரி1), அந்தர காந்தாரம் (க3), சுத்த மத்திமம்(ம1), பஞ்சமம், சுத்த தைவதம் (த1 ஆகிய சுரங்கள் வருகின்றன.
* ஆரோகணத்தில் க , நி வர்ஜம். அவரோகணத்தில் நி மட்டும் வர்ஜம்.
* இது உபாங்க இராகம் ஆகும்.
* புரந்தரதாசர் இந்த இராகத்தில் பிள்ளையார் கீதம் ஒன்றும், மகேஸ்வரர் கீதம் ஒன்றும், விஷ்ணு கீதங்கள் இரண்டும் இயற்றியுள்ளார்.
* மலத்தை நீக்குகின்ற இராகம் என்ற பொருளைக் கொண்ட இவ்விராகம் மனித உள்ளத்தில் இருக்கும் மாசை நீக்கி தூய்மைப்படுத்தும் இராகம் எனக் கருதப்படுகின்றது.
* இதன் பெயர் பழமையான இசை இலக்கண நூல்களில் காணப்படுகின்றது. (திருவாவடுதுறை ஆதீன ஏட்டுப் பிரதியில் குறிஞ்சிப்பண் என்பது மலஹரி எனக் குறிப்பிடப்பட்டுள்ளது.)
* இந்த இராகம் மழைக்காலத்துக்குரியது எனக் குறிப்பிடப்படுகின்றது.
உருப்படிகள்

# கீதம்: " ஸ்ரீகணநாத " - ரூபகம் - புரந்தரதாசர்
# கீதம் : " கெரயநீரனு " - திரிபுடை - புரந்தரதாசர்
# கீதம்: " பதும நாபா " - திரிபுடை - புரந்தரதாசர்
# கீதம் : " குந்த கௌர " - ரூபகம் - புரந்தரதாசர்
# கிருதி : " பஞ்சமாதங்க " - ரூபகம் - முத்துசுவாமி தீட்சிதர்
# கிருதி : " இதுவோ நின் கருணை " - மிஸ்ரசாபு - பெரியசாமி தூரன்
# கிருதி : " மேலுகோவையா " - ஆதி - ஷாஜி மகாராஜா
# கிருதி : " அனந்தபத்மநாபம் " - ரூபகம் - முத்தையா பாகவதர்
இவற்றையும் பார்க்கவும்

* ஜன்னிய இராகங்களின் பட்டியல் - அகரவரிசைப் பகுப்பு
மேற்கோள்கள்


உசாத்துணைகள்

* Dr. S. Bhagyalekshmy, Ragas in Carnatic Music, CBH Publications, Trivandrum, Published 1990
* B. Subba Rao, Raganidhi, The Music Academy, Madras, Published 1965, 4th reprint 1996


பகுப்பு:மாயாமாளவகௌளையின் ஜன்னிய இராகங்கள்
காஷ்மீர்

thumb|right|பச்சை நிறத்தில் காணப்படும் பகுதி பாகிஸ்தான் ஆளுகைக்கு உட்பட்டவை. ஆரஞ்சு நிறத்தில் காணப்படுபவை இந்திய ஆளுகைக்கு உட்பட்ட சம்மு, காசுமீர் மற்றும் லடாக் பகுதிகள்; அக்சய் சின்([[Aksai Chin)பகுதி சீனக் கட்டுப்பாட்டில் உள்ளது.]]

thumb|right|270px|இந்த பகுதி கடுமையான மலைப் பிரதேசம் என்பதால் இங்கு பெரும்பாலான பகுதிகளுக்கு வாகனப் போக்குவரத்து இல்லை. மேலே பார்ப்பது லடாக்கை சம்மு காசுமீர் பள்ளத்தாக்குடன் இணைக்கும் கார்கில்-லே நெடுஞ்சாலை.

காசுமீர் (கசுமீரி: कॅशीर, کٔشِیر ; இந்தி: कश्मीर ; உருது: کشمیر) இந்திய துணை கண்டத்தின் வடமேற்குப் பகுதியில் உள்ளது. ஆதியில், இமயத்திற்கும் பிர் மலைத் தொடருக்கும் இடையே உள்ள பள்ளத்தாக்கே காசுமீர் எனப்பட்டது.

இந்திய கட்டுப்பாட்டில் உள்ள காசுமீர், சம்மு, காசுமீர் மற்றும் லடாக் ஆகிய மூன்று பகுதிகளையும் பாகிஸ்தான் கட்டுப்பாட்டில் உள்ள காஷ்மீர், ஆசாத் காஷ்மீர் மற்றும் வடக்கு நிலங்கள் ஆகிய இரண்டு பகுதிகளையும் கொண்டுள்ளது. அக்சாய் சின் என்றழைக்கப்படும் பகுதி சீனாவின் கட்டுப்பாட்டில் உள்ளது. மலைப் பாங்கான இடங்களுக்குக் கீழ் உள்ள காஷ்மீர் பள்ளத்தாக்கில் பல ஆறுகளும் அருவிகளும் பாய்வதால், இப்பகுதியின் இயற்கை வளம் அழகுடன் காட்சி அளிக்கிறது.

பல காலங்களாக, இந்துக்களின் பிரதான வழிபாட்டுத் தலமாகவே காசுமீர் கருதப்படுகிறது. பிற்காலத்தில் புத்த மதம் முக்கியத்துவம் பெற்று, இன்றும் காசுமீர சைவம் மற்றும் இஸ்லாமியத்திற்கும் இடையில் ஆதிக்கம் செலுத்தி வருகிறது.
வரலாறு

காஷ்மீர் சமவெளியை மௌரியர்கள் கி மு 322 முதல் கி மு 185 முடியவும்; குசானர்கள் கி மு 30 முதல் கி பி 375 முடியவும்; காபூல் இந்து சாகிகள் கி பி 500 முதல் 1010 முடியவும்; லெகரா இந்து அரச குலத்தினர் 1003 முதல் 1320 முடியவும் ஆண்டனர். பின்னர் தில்லி சுல்தான்கள், முகலாயர்களும், இறுதியாக காஷ்மீர் இந்தியாவுடன் இணைப்பதற்கு முன் வரை தோக்ரி மொழி பேசும் இராசபுத்திர இந்து மன்னர்கள், பிரித்தானிய இந்தியாவின் மேலாண்மையை ஏற்ற் பகுதியாக ஜம்மு காஷ்மீர் இராச்சியத்தை 6 மார்ச் 1846 முதல் 17 நவம்பர் 1952 முடிய ஆண்டனர்.

இந்தியப் பிரிவினையின் போது, காஷ்மீரின் மேற்கு பகுதிகளை, பாகிஸ்தான் இராணுவ ஆதரவுடன் வடமேற்கு எல்லைப்புற மாகாண மக்கள் தாக்கி கைப்பற்றி ஆசாத் காஷ்மீர் என்ற பகுதியை நிறுவினர்.

இந்தியப் பிரிவினை முதல், தற்போது வரை காஷ்மீர் பிரச்சினை ஆறாததாக உள்ளது.
போர்கள்

காஷ்மீர் பிரச்சினை குறித்து இந்திய பாகிஸ்தான் நாடுகளுக்கிடையே, 1947, 1965 மற்றும் 1999 ஆகிய ஆண்டுகளில் மூன்று போர்கள் நடந்துள்ளது.
* இந்திய-பாகிஸ்தான் போர், 1947
* இந்திய-பாகிஸ்தான் போர், 1965
* இந்திய-பாகிஸ்தான் போர், 1999
காஷ்மீர் சமவெளியின் மாவட்டங்கள்

# அனந்தநாக் மாவட்டம்
# குல்காம் மாவட்டம்
# புல்வாமா மாவட்டம்
# சோபியான் மாவட்டம்
# பட்காம் மாவட்டம்
# ஸ்ரீநகர் மாவட்டம்
# காந்தர்பல் மாவட்டம்
# பந்திபோரா மாவட்டம்
# பாரமுல்லா மாவட்டம்
# குப்வாரா மாவட்டம்
இவற்றையும் பார்க்கவும்

* ஜம்மு காஷ்மீர் இராச்சியம்
* ஜம்மு காஷ்மீர்
* காஷ்மீர பண்டிதர்கள்
* காஷ்மீர சைவம்
* காஷ்மீரி இந்துக்கள் வெளியேற்றம்
* காஷ்மீரிகள்
மேற்கோள்கள்
வெளி இணைப்புகள்

* United Nations Military Observers Group in Kashmir


பகுப்பு:ஜம்மு காஷ்மீர்
பகுப்பு:ஆசியாவின் பகுதிகள்
அறிவியல் தமிழ் மன்றம்

அறிவியல் தமிழ் மன்றம் என்பது அறிவியல் தமிழை வளர்த்திடும் முயற்சிகளை ஒருங்கிணைக்கவும், திட்டமிட்ட வளர்ச்சிக்கு வழிகாணவும் தமிழ்நாடு அரசால் ஏற்படுத்தப்பட்ட ஓர் அமைப்பாகும். தமிழக அரசு தமிழை அறிவியல் தமிழாகக் கட்டுக் கோப்புடன் வளர்த்தெடுக்க, அரசுத் துறையாக அறிவியல் தமிழ் மன்றம் என்ற அமைப்பையே தமிழ் வளர்ச்சித் துறையின் அங்கமாக உருவாக்கியுள்ளது. மைய அரசு தமிழைச் செம்மொழியாக ஏற்று அறிவித்துள்ளதன் விளைவாக மனிதவள மேம்பாட்டுத்துறை தமிழ் வளர்ச்சிக்கான மேம்பாட்டு வாரியம் ஒன்றை உருவாக்கித் தமிழ் வளர்ச்சியில், குறிப்பாக அறிவியல் தமிழ் வளர்ச்சியில் தனிக் கவனம் செலுத்தி வருகிறது.

இந்த அமைப்பின் முதல் தலைவராக மணவை முஸ்தபா நியமிக்கப்பட்டார். துணைத்தலைவராகப் பேராசிரியர் மு.பி. பாலசுப்பிரமணியம், உறுப்பினர், செயலராகத் தமிழ்நாடு அரசின் தமிழ் வளர்ச்சித்துறைச் செயலாளர் கற்பூர சுந்தர பாண்டியன் மற்றும் உறுப்பினர்களாக ஈரோடு தமிழன்பன் , மு. மேத்தா, பேராசிரியர் சுப. வீரபாண்டியன், டாக்டர் காந்தராஜ், சாரதா நம்பி ஆரூரன், டாக்டர் சாமுவேல் ரைட் ஆகியோர் நியமிக்கப்பட்டனர். 2009-ஆம் ஆண்டில் மணவை முஸ்தபா அவர்கள் உடல்நலக் குறைவு காரணமாகப் பதவியிலிருந்து விலகிக் கொள்ள விரும்பிய நிலையில், அப்பொறுப்பிலிருந்து அவர் விடுவிக்கப்பட்டு, கவிஞர் கா. வேழவேந்தன் தலைவராக நியமிக்கப்பட்டார்.
மேற்கோள்கள்
வெளி இணைப்புகள்

* அறிவியல் தமிழ் மன்றம் - யுரியூப் அலைவரிசை
* கீற்று இணையத்தளத்தில் மணவை முஸ்தபாவின் கட்டுரை
* மணவை முஸ்தபா நியமனச் செய்தி

பகுப்பு:அறிவியல் தமிழ் அமைப்புகள்
அதி உயர் அதிர்வெண்

அதியுயர் அதிர்வெண் (அல்லது அதியுயர் மீடிறன், Very high frequency) என்பது 30 தொடக்கம் 300 மெகா ஹேட்ஸ் அலைவரிசை அதிர்வெண்களைக் குறிக்கும். இதற்குக் கீழே உள்ள அலைவரிசைகள் உயர் அதிர்வெண்ணாகும். மேலேயுள்ள அலைவரிசைகள் மிகை அதியுயர் அதிர்வெண்ணாகும்.

பொதுவாக பண்பலை வரிசை அல்லது FM என்றவாறழைக்கப்படும் வானொலி (ரேடியோ) 88-108 மெகா ஹேட்ஸ் அலைவரிசையிலேயே ஒலிபரப்பப்படுகின்றது. தவிர தொலைக்காட்சி (TV) பண்பலைவரிசையுடன் மிகை அதிஉயர் அதிர்வெண் ஊடாக பல்லூடக (ஒலி/ஒளி) பரப்புச் செய்யப்படுகின்றது. அதியுயர் அதிர்வெண்ணானது கடற் போக்குவரத்து, விமானத் தொலைத் தொடர்பாடல் மற்றும் ஐக்கிய நாடுகள் மற்றும் பல்வேறு மனிதநேய அமைப்புக்களின் தொலைத் தொடர்பாடலிற்கும் பயன்படுகின்றது.

அதியுயர் அதிர்வெண்ணானது குறைந்த தூரப் பகுதிகளுக்கே பொருத்தமானது. இதன் வீச்சானது பார்க்கக் கூடிய தூரத்திலும் (Line of sight) சற்றே கூடுதானது. உயர் அதிர்வெண்ணைப் போன்று வளிமண்டலத்தில் உள்ள அயன மண்டலம் இதைத் தெறித்து மீண்டும் பூமிக்கு அனுப்பாது. எனவே இதன் வீச்சானது உள்ளூர்ப் பிரதேசத்திலேயே இருப்பதோடு பல்லாயிரக்கணக்கான தூரத்தில் உள்ள பிறிதோர் இடத்தில் இடையூறேதையும் ஏற்படுத்தாது. அதியுயர் மீடிறனானது வளிமண்டல இரைச்சல்கள் போன்றவற்றினால் பெரிதாகப் பாதிப்படையாது,
பார்வையில் இருக்கும் தூரம்

அதியுர் அதிர்வெண்ணின் வீச்சானது (அதாவது அடையக் கூடிய தூரம்) தொலைத் தொடர்பாடல் உபகரணத்தின் சக்தி, வாங்கும் உபகரணத்தின் சக்தி போன்றவற்றுடன் பார்வையில் இருக்கும் தூரத்தில் தங்கியுள்ளது.

அண்ணளவான தூரமானது
* தூரம் கிலோ மீட்டரில் = \sqrt{12.7 \times A_m}, இங்கே A_m தொலைத் தொடர்பாடல் அண்டனாவின் உயரம் மீட்டரில்
* தூரம் மைலில் = \sqrt{1.5 \times A_f}, இங்கே A_f தொலைத் தொடர்பாடல் அண்டனாவின் உயரம் அடியில்
மேற்கோள்கள்


பகுப்பு:அலை இயக்கவியல்
வைகாசி விசாகம்

வைகாசி விசாகம் என்பது முருகக் கடவுள் அவதரித்தத் திருநாளாகும். வைகாசித் திங்களில் வரும் விசாக நாள் இதுவாகும். விசாகம் ஆறு நட்சத்திரங்கள் ஒருங்கு கூடியதொன்று. இதனால் முருகனும் ஆறு முகங்களோடு திகழ்பவர் என்பது நம்பிக்கை. இந்நாள் சோதி நாள் எனவும் அழைக்கப்படுவதுண்டு. உயிர்களுக்கு நேரும் இன்னலை நீக்கும் பொருட்டு சிவபெருமான் தனது ஐந்து முகங்கள் மற்றும் எவரும் காணாத ஆறாவது முகத்தின் நெற்றிக்கண்களிலிருந்து திருவிளையாடலாய் ஆறு குழந்தைகளை நெருப்பாக இந்நாளில் படைத்தார். அந்த ஆறுகுழந்தைகளே பின்னாளில் உமையம்மையின் அணைப்பால் ஒன்றாகி முருகன் எனப் பெயர் பெற்றது‌. மக்கள், விலங்குகள், தாவரங்கள் எல்லாம் ஓருயிராகி இணைக்கப்பட்டிருக்கும் உண்மையை விளக்குதலே இந்நாளின் கருத்தாகும். இதனால் சைவர்கள் இந்நாளில் நோன்பிருத்து கோவில்களில் சிறப்பாகக் கொண்டாடுவர்.

புத்த பெருமான் பிறந்ததும் ஞானம் பெற்றதும் இந்த வைகாசி விசாகத்திலேயே ஆகும். இந்நாளிலேயே நம்மாழ்வாரும் பிறந்தார்.
இவற்றையும் காண்க

* சைவ விழாக்களின் பட்டியல்
* மகா சிவராத்திரி
* மீனாட்சி சுந்தரேஸ்வரர் திருக்கல்யாணம்
* பிரதோசம்
* தைப்பூசம்
* சித்திரா பௌர்ணமி
* கார்த்திகை விளக்கீடு
* கந்த சஷ்டி
* ஆவணி மூலம்


பகுப்பு:கந்த விரதங்கள்
பகுப்பு:சைவ சமய விழாக்கள்
பகுப்பு:இந்து சமய விழாக்கள்
அடாணா

அடாணா அல்லது அடானா (Adana) என்பது கர்நாடக இசையில் ஒரு ஜன்னிய இராகம் ஆகும். இது 29ஆவது மேளகர்த்தா இராகமாகிய, "பாண" என்றழைக்கப்படும் 5ஆவது சக்கரத்தின் 5ஆவது மேளமாகிய சங்கராபரணத்தின் ஜன்னிய இராகம் ஆகும். எப்போதும் பாடக் கூடிய இராகம்.
இலக்கணம்

* இந்த இராகத்தில் ஷட்ஜம், சதுஸ்ருதி ரிஷபம் (ரி2), சாதாரண காந்தாரம் (க2), அந்தர காந்தாரம் (க3), சுத்த மத்திமம் (ம3), பஞ்சமம், சதுஸ்ருதி தைவதம் (த2), கைசிகி நிஷாதம் (நி2), காகலி நிஷாதம் (நி3) ஆகிய சுரங்கள் வருகின்றன.
*இவ்விராகம் ஔடவ - வக்ர சம்பூர்ண இராகம் ஆகும்.
இதர அம்சங்கள்

* ஆரோகணத்தில் க , த வர்ஜம். இது பாஷாங்க இராகம் ஆகும்.
* இந்த இராகத்தில் சாதாரண காந்தாரமும், கைசிகி நிஷாதமும் அன்னிய ஸ்வரங்கள்.
* திரிஸ்ருதி தைவதமும், சதுஸ்ருதி தைவதமும் இந்த இராகத்தில் நன்கு பயன்படுத்தப்படுகின்றன..
* சஞ்சாரங்கள் பெரும்பாலும் மத்தியஸ்தாயியின் உத்தராங்கத்தையும், தாரஸ்தாயியின் பூர்வாங்கத்தையும் தழுவி நிற்கும்.
* வீரச்சுவை நிரம்பிய இராகம். அ _ டாணா : பிறப்பு, இறப்பு ஆகிய கட்டுக்களிலிருந்து நம்மை விடுவிக்கும் ஆற்றல் பெற்ற இராகம் என்று சிலர் எண்ணுகின்றனர்.
* சென்ற நூற்றாண்டில் அடாணா அப்பய்யர் இந்த இராகத்தைப் பாடுவதில் வல்லவராக விளங்கினார்.
* திருஞானசம்பந்தர் பாடிய "யாழ்முறிப்பண்" அடாணா இராகம் எனக் கருதப் படுகின்றது.
* புரந்தரதாசர் இயற்றிய முதல் பாட்டு "மோஸஹோதெனல்லோ" என்று தொடங்கும் அடாணா இராகப் பாட்டு; தியாகராஜர் இராமதரிசனம் பெற்ற பொழுது பாடியது "ஏல நீ தயராது" என்ற அடாணா பாடல்.
* முதற்காலத்தில், கதாகாலட்சேபங்களில் தூங்குவோரை எழுப்புவதற்குப் பாகவதர்கள் அடாணா இராகத்தில், மத்திம காலத்தில் ஒரு தில்லானாவையோ வேறொரு பாட்டையோ பாடுவது வழக்கம்.
உருப்படிகள்
அடாணா இராகத்தில் அமைந்த திரையிசைப் பாடல்கள்

# யார் தருவார் இந்த அரியாசனம் :- மகாகவி காளிதாஸ்
# பால கனகமய :- சலங்கை ஒலி
இவற்றையும் பார்க்கவும்

* ஜன்னிய இராகங்களின் பட்டியல் - அகரவரிசைப் பகுப்பு
மேற்கோள்கள்


பகுப்பு:சங்கராபரணத்தின் ஜன்னிய இராகங்கள்
ஹம்சத்வனி

ஹம்சத்வனி 29 ஆவது மேளகர்த்தா இராகமாகிய, "பாண" என்றழைக்கப்படும் 5வது சக்கரத்தின் 5வது மேளமாகிய சங்கராபரணத்தின் ஜன்னிய இராகம் ஆகும். எப்போதும் பாடக் கூடிய இவ்விராகம் ஔடவ இராகம் ஆகும்.
இதர அம்சங்கள்

thumb|right|250px|ஹம்சத்வனி சுரங்கள் C யிலிருந்து தொடக்கம்


* இந்த இராகத்தில் ஷட்ஜம், சதுஸ்ருதி ரிஷபம் (ரி2), அந்தர காந்தாரம் (க3), பஞ்சமம், காகலி நிஷாதம் (நி3) ஆகிய சுரங்கள் வருகின்றன.
* ஆரோகண அவரோகணத்தில் ம, த வர்ஜம். இது உபாங்க இராகம் ஆகும்.
* மூர்ச்சனாகாரக இராகம். இதன் பஞ்சம மூர்ச்சனையே நாகஸ்வராளி இராகம் ஆகும்.
* ஜண்டை சுரக்கோர்வைகளும், தாட்டு சுரக்கோர்வைகளும் இவ்விராகத்திற்கு இனிமையைக் கொடுக்கின்றன.
* அரங்கிசை நிகழ்ச்சிகளிலும், பிற நிகழ்ச்சிகளிலும் தொடக்கத்தில் பாடுவதற்கு மிகப் பொருத்தமான இராகம். வீரச்சுவை நிரம்பியது.
* முத்துஸ்வாமி தீஷிதர் அவர்களின் தந்தையாகிய இராமசாமி தீஷிதர் (1735-1817) இந்த இராகத்தைக் கண்டுபிடித்ததாகச் சொல்லப்படுகின்றது.
உருப்படிகள்

# வர்ணம் : "ஜலஜாக்ஷா" - ஆதி - மானம்புசாவடி வெங்கடசுப்பைய்யர்.
# கிருதி : "வாதாபி கணபதீம்" - ஆதி - முத்துஸ்வாமி தீட்சிதர்.
# கிருதி : "ரகு நாயகா" - ரூபகம் - தியாகராஜர்.
# கிருதி : "கந்தனைக் காணாமல்" - ஜம்பை - பெரியசாமி தூரன்.
# திருவருட்பா : "தயாகி தந்தையும்" - கண்ட சாபு - இராமலிங்க அடிகள்.
ஹம்சத்வனி இராகத்தில் அமைந்த திரையிசைப் பாடல்கள்

# சிறீரங்க ரங்கநாயகி... - மகாநதி
# வா வா வா கண்ணா வா... - வேலைக்காரன்
# திறக்காதக் காட்டுக்குள்ளே... - என் சுவாசக் காற்றே
# தேர்கொண்டுவந்தவன்... - எனக்குள் ஒருவன்
# மௌனம்யாவும் மலரும்... - மயூரி
# காலம் மாறலாம்... - வாழ்க்கை
மேற்கோள்கள்


வெளியிணைப்புகள்

* Raga Hamsadhwani - டி. எம். கிருஷ்ணாவின் வாய்ப்பாட்டுக் காணொலி


பகுப்பு:சங்கராபரணத்தின் ஜன்னிய இராகங்கள்
பூபாளம்

பூபாளம் இராகம் கருநாடக இசையில் பயன்படும் இராகங்களில் ஒன்றாகும். இது 8வது மேளகர்த்தா இராகமாகும். நேத்ர என்றழைக்கப்படும் 2வது சக்கரத்தின் 2வது மேளமாகிய தோடியின் ஜன்னிய இராகம் ஆகும். விடியற்காலையில் பாடக் கூடிய இவ்விராகம் ஔடவ- ஔடவ இராகம் ஆகும். மிகப் பழமையான, மங்களகரமான இராகம்.
இலக்கணம்

thumb|right|300px|பூபாளம் சுரங்கள் C யிலிருந்து தொடக்கம்


* இந்த இராகத்தில் ஷட்ஜம், சுத்த ரிஷபம் (ரி1), சாதாரண காந்தாரம் (க2), பஞ்சமம், சுத்த தைவதம் (த1) ஆகிய சுரங்கள் வருகின்றன.

* ஆரோகண அவரோகணத்தில் ம , நி விலக்கு (வர்ஜம்). இது உபாங்க இராகம் ஆகும்.
இதர அம்சங்கள்

* பண்டைத்தமிழ் இசையில் இந்த இராகத்திற்கு புற நீர்மைப் பண் என்று பெயர்.

* ஜண்டை சுரக்கோர்வைகளும், தாட்டு சுரக்கோர்வைகளும் இவ்விராகத்திற்கு அழகைக் கொடுக்கின்றன.

* பேராசிரியர் சாம்பமூர்த்தி அவர்கள் இந்த இராகத்தில் அந்தர காந்தாரம் தான் சற்று அசைவுடன் பேசுகிறது, பூர்வக் கிரந்தங்களில் இது தோடி மேளத்தின் ஜன்யமாக கூறப்பட்டிருந்தாலும் உண்மையில் மாயாமாளவகௌளை மேளத்தின் பிறப்பாகக் (ஜன்யமாகக்) கொள்வதே சிறந்தது என்று கூறுகின்றார்.

* இந்துஸ்தானி இசையில் இந்த இராகத்திற்கு பூபாள தோடி என்று பெயர்.
உருப்படிகள்

# தேவாரம் : "மங்கையற்கரசி" - ஆதி - திருஞானசம்பந்தர்.
# கிருதி : "அன்னை ஜானகி" - ஆதி - அருணாசலக் கவிராயர்.
# கிருதி : "தினமிதே நற்றினமே" - ஆதி - பாபநாசம் சிவன்.
# கிருதி : "சக்தி தனக்கே" - ஏகம் - சுப்பிரமணிய பாரதியார்.
# கிருதி : "திருப்பள்ளி எழுந்தருள்" - ஆதி - கவிகுஞ்சர பாரதியார்.
# கீர்த்தனை: "தீன ஜனவான" - ஆதி – தியாகராஜர்
# கிருதி: "சதாசலேச்வர" - திச்ர ஏகம் – முத்துசுவாமி தீட்சிதர்
# அஷ்டபதி: "மாமியஞ்சலி" - சாபு- ஜெயதேவர்
இவற்றையும் பார்க்கவும்

* ஜன்னிய இராகங்களின் பட்டியல் - அகரவரிசைப் பகுப்பு
மேற்கோள்கள்


பகுப்பு:தோடியின் ஜன்னிய இராகங்கள்